Marcus & Martinus-hysteri i Sverige: Utsolgt på 14 minutter
Duoens manager, Jon F. Leiulfsrud, forteller at billettene ble revet bort på 14 minutter. – Det er helt sinnsykt! Vi har jo merket entusiasmen i Sverige , og alle hadde god magefølelse på at det kom til å gå fort, men 14 minutter var raskere enn vi hadde regnet med, sier Leiulfsrud til VG. Marcus & Martinus til svensk storsceneDet hysteriske billettsalget ble først omtalt av Aftonbladet , som skriver at arrangørene har satt opp en ekstrakonsert med ungpikeidolene samme dag. De som ikke fikk tak i billetter til konserten klokken 20, fikk en ny sjans til å sikre seg plass på ekstrakonserten klokken 14. – Den er snart utsolgt den og, sier Leiulfsrud da VG snakker med ham i 17-tiden lørdag. Marcus & Martinus setter norsk topp 10-rekord på VG-listaManageren forteller at nyheten om billettsalget ble svært godt mottatt av Marcus & Martinus selv. – Det ble full jubel da de ringte fra Live Nation, sier Leiulfsrud, og legger til at duoen for tiden streames mer i Sverige enn i Norge. – De har også ligget høyt oppe på albumlista der i sommer, sier han. Så du denne? Marcus og Martinus erobrer VG-lista – men ikke jentene (sier de)De 14 år gamle tvillingene gjør det stort i Sverige. Tidligere i sommer var det så voldsomt trykk av folk som ønsket å se de to i fornøyelsesparken Gröna Lund i Stockholm, at parken måtte stenge dørene . En drøss av fans som hadde gledet seg til å se sine norske idoler, måtte gråtende innse at det ikke ville bli noe av. Det er ikke eneste gangen Marcus og Martinus har skapt kaos med sin tilstedeværelse i Sverige. De har sprengt kapasiteten både på Liseberg i Gøteborg og på Skansen i Stockholm. På et sommershow i Malmö måtte opptredenen avlyses fullstendig, på bakgrunn av at arrangøren ikke kunne garantere for publikums sikkerhet.
Under et kvarter etter at de tolv tusen billettene ble lagt ut, var Marcus &amp; Martinus' Globen-konsert i Stockholm utsolgt.